Bearnas
Bearnas (pranc. Béarn, bask. Bearno) – istorinė pietvakarių Prancūzijos provincija, esanti Pirėnų kalnų šiaurinėje pašlaitėje, Gaskonės krašte. Didžioji dalis Bearno yra dabartiniame Atlanto Pirėnų departamente. Plotas – 5800 km². 1975 m. ten gyveno 335 tūkst. žmonių. Pagrindinis miestas – Po. Senovėje šiame krašte gyveno baskų gentys. Jų sostinė buvo Beneharnum miestas (nuo jo kilo Bearno pavadinimas), kurį 840 m. sugriovė vikingai. Vėliau čia įkurta Bearno grafystė. Svarbiausi miestai (buvusios Bearno sostinės): Leskaras (Benearnumas), Morlasas, Ortezas, Po.